
[sagatavots Rīgā, 29.09.2026., aktualizēts 30.09.2026.]

Miķelis Fišers. Baisais mantojums
2026. gada 5. decembris – 2027. gada 18. aprīlis
Latvijas Nacionālā mākslas muzeja galvenā ēka / Lielā izstāžu zāle (-1. stāvā)

Jaņa Rozentāla laukums 1, Rīga

No 2026. gada 5. decembra līdz 2027. gada 18. aprīlim Latvijas Nacionālā mākslas muzeja galvenās ēkas Lielajā zālē (Jaņa Rozentāla laukumā 1, Rīgā) notiks mākslinieka un scenogrāfa Miķeļa Fišera līdz šim apjomīgākā personālizstāde “Baisais mantojums”. Ekspozīcija piedāvās retrospektīvu ieskatu autora dažādos radošās darbības posmos tapušos darbos kā savulaik izteiktos nākotnes pareģojumos un prezentēs arī jaundarbus.

Kopš 20. gadsimta 90. gadiem Miķelis Fišers savā praksē pievēršas paralēlo pasauļu un vēstures liecību vizuālai analīzei, asai mītradei, kas rezonē ar sociālajiem, politiskajiem un civilizācijas procesiem. “Baisais mantojums” konceptuāli paveras kā triptihs – ceļojums cauri trim realitātes stāvokļiem: zemapziņas tumšākajiem laukiem, pēkšņai apgaismībai un ikdienu veidojošajai realitātei.

Izstāde aktualizē civilizāciju kā sistēmu – vēsturisku, sociālu un idejisku iekārtu, kas nosaka sabiedrības sapratnes, vienlīdzības un eksistences pamatus. Šeit sociālā vide atklājas kā dinamiska un pretrunīga struktūra, kurā savijas vēsture, mīti, ideoloģijas un ikdienas realitāte. Miķeļa Fišera māksla piedāvā kritisku un precīzu skatījumu uz šiem procesiem, rosinot sabiedrības refleksiju par aktuālajiem globālajiem izaicinājumiem un cilvēka atbildību mūsdienu pasaulē.

Izstādes norisi papildinās plaša publiskā programma ar uzsvaru uz pieejamību, izglītību un dialogu. Tās mērķis ir veicināt padziļinātu izstādes satura izpratni, paplašināt mākslas interpretācijas iespējas un nostiprināt izstādi kā domāšanas un diskusijas telpu, nevis tikai vizuālu pieredzi.

Par mākslinieku

Miķelis Fišers (1970) ir latviešu mākslinieks un scenogrāfs, viens no savas paaudzes spilgtākajiem autoriem. Sarīkojis vairāk nekā 20 personālizstādes Latvijā, Lielbritānijā un citviet Eiropā. 2015. gadā par personālizstādi “Netaisnība” viņš saņēma Purvīša balvu, savukārt 2017. gadā pārstāvēja Latviju 57. Venēcijas mākslas biennālē ar izstādi “Kas slikts var notikt / What Can Go Wrong”. Mākslinieks ir veidojis skatuves telpas risinājumus vairākos Latvijas teātros, apliecinot interesi par telpu kā daudzslāņainu un konceptuāli ietilpīgu mediju.

Miķeļa Fišera radošo interešu centrā ir realitātes trauslums un tās uztveres robežas. Apokaliptiskas alūzijas kalpo kā instruments, lai, abstrahējoties starpgalaktiskā un transdimensionālā mērogā, reflektētu par mūsdienu civilizācijas kritiskajiem stāvokļiem. Pats mākslinieks savu pētniecību raksturo kā “postmoderno neoapokaliptoloģiju”. Viņa darbos savijas vīzijas un murgi, radot skatītājā labilu, robežstāvoklim pietuvinātu psihisko pieredzi.
Izstādi atbalsta:

Valsts kultūrkapitāla fonds, Rīgas domes Izglītības, kultūras un sporta departaments

Izstādes kuratore:

Auguste Petre
Izstādes arhitektūra:

Beatrise Šteina
Vizuālā identitāte:

Anna Ceipe
Izstādes komanda:

Producente: Kristiāna Bērza
Producentes asistente: Paula Peredistaja
Kuratores asistente: Anete Liepiņa
Tehniskie risinājumi: Ģirts Kalniņš / “Līvest”

Izstādes koordinatore:

Lauma Brūvele, projektu vadītāja / Latvijas Nacionālais mākslas muzejs

T: (+371) 67 716 103, E: Lauma.Bruvele@lnmm.gov.lv
INTERNETA RESURSI:

https://lnmm.gov.lv
FACEBOOK: Latvijas Nacionālais mākslas muzejs
X: @LNMM_muzejs
INSTAGRAM: @makslasmuzejs
YOUTUBE: MĀKSLAS MUZEJI / LNMMvideos
#lnmm

#MansMuzejs

DARBA LAIKS:

Otrdienās, trešdienās, ceturtdienās 10.00–18.00, kase 10.00–17.30

Piektdienās 10.00–20.00, kase 10.00–19.30

Sestdienās, svētdienās 10.00–17.00, kase 10.00–16.30

Pirmdienās slēgts

Muzejs ir slēgts oficiālajās svētku dienās: 1. janvārī, Lielajā Piektdienā, Lieldienās, Līgo un Jāņu dienās (23.–24. jūnijā), Ziemassvētkos (25.–26. decembrī), 31. decembrī.
BIĻEŠU CENAS:
Pieaugušie:
10,00 EUR

Skolēni, studenti, pensionāri:
5,00 EUR

Ģimenes biļete (1–2 pieaugušie ar 1–4 bērniem vai viena daudzbērnu ģimene): 12,00–20,00 EUR

Gada biļetes īpašniekiem izstādes apskate bez maksas.

Apmeklētājiem grupā virs 10 personām (neieskaitot grupas vadītāju – pedagogu vai gidu), piemēro 20% atlaidi. Grupas vadītājam ieeja bez maksas.

Bezmaksas ieeja (uzrādot atbilstošu dokumentu): pirmsskolas vecuma bērniem; bāreņiem un bez vecāku gādības palikušiem bērniem; dienas aprūpes centra, krīzes centra un speciālo izglītības iestāžu audzēkņiem; bērniem, kas ievietoti sociālās rehabilitācijas centrā, un tos pavadošajām personām (viens pedagogs vai viena persona uz 10 bērniem vai audzēkņiem); personām līdz 18 gadu vecumam ar invaliditāti; personām ar I un II invaliditātes grupu; vienai personai, kas pavada personu līdz 18 gadu vecumam ar invaliditāti vai personu ar I invaliditātes grupu; surdotulkam, kas pavada personu ar I, II un III invaliditātes grupu; Latvijas mākslas skolu un mākslas profesionālās vidējās izglītības iestāžu izglītojamiem; Latvijas Mākslas akadēmijas pilna un nepilna laika studentiem; profesionālās vidējās izglītības iestāžu izglītojamiem vai augstskolu studentiem, kas apgūst vai studē vizuālo un lietišķo mākslu, dizainu, kultūras vēsturi, muzeoloģiju, kultūras mantojumu, arhitektūru, restaurāciju, izglītības vai studiju procesa ietvaros; Latvijas Mākslinieku savienības biedriem; Latvijas muzeju darbiniekiem; Starptautiskās muzeju padomes (ICOM) biedriem; Starptautiskās pieminekļu un ievērojamu vietu padomes (ICOMOS) biedriem; LNMM “Drauga kartes” īpašniekiem; muzeja programmu “Brīvprātīgo programma” un “Jauniešu klubs” dalībniekiem; plašsaziņas līdzekļu pārstāvjiem, kas atspoguļo norises muzejā; grupu (ne mazāk par 10 apmeklētājiem) vadītājam (gidam) vai pedagogam; Ukrainas civiliedzīvotājiem; muzeja rīkoto pasākumu apmeklētājiem ikgadējās starptautiskās akcijas “Eiropas Muzeju nakts” un Mūsdienu kultūras foruma “Baltā nakts” laikā, visiem apmeklētājiem pastāvīgās ekspozīcijas apskate katra mēneša pēdējā svētdienā un Starptautiskajā muzeju dienā – 18. maijā.

ATTĒLI MEDIJIEM PIELIKUMĀ (failus augstā izšķirtspējā lūgums pieprasīt atsevišķi)
1.
Reklāmas plakāts Miķeļa Fišera personālizstādei “Baisais mantojums” Latvijas Nacionālajā mākslas muzejā 2026. gadā. Dizains: Anna Ceipe
2.
Miķelis Fišers. Milzu sienāži slepkavo tūristus pie Gīzas piramīdām. 2017. Kokgrebums. 

Autora īpašums. Foto: valdis@kautkur.lv
3.
Miķelis Fišers. Ieceļotāju ģimene pie Klusā okeāna. 2025. Audekls, eļļa. Autora īpašums. 

Foto: Valdis Jansons

Preses materiālu sagatavoja:
Nataļja Sujunšalijeva

